cyanic-selkie/wikianc huggingface dataset:
পশ্চিমবঙ্গের পঞ্চায়েত ব্যবস্থা
গ্রামসভা(Village assembly)
গ্রাম পঞ্চায়েতের গণতান্ত্রিক ব্যবস্থাকে গ্রামবাংলার তৃণমূল স্তরে সম্প্রসারিত করার লক্ষ্যে গ্রাম পঞ্চায়েত এলাকায় যে দুটি প্রতিষ্ঠান স্থাপিত হয়েছে, তার মধ্যে দ্বিতীয় সংগঠনটি হল গ্রামসভা। সমগ্র গ্রাম পঞ্চায়েত এলাকার জন্য একটি করে গ্রাম সভা প্রতিষ্ঠিত হয়। পঞ্চায়েত এলাকায় পশ্চিমবঙ্গ বিধানসভার ভোটার তালিকায় নাম আছে এমন সকলেই গ্রাম সভার সদস্য। গ্রামসভার অধিবেশনও বছরে দু-বার অনুষ্ঠিত হয় – ষান্মাসিক গ্ৰামসভা ও বাৎসরিক গ্ৰামসভা। এই অধিবেশনের জন্য মোট সদস্যসংখ্যার ০.০৫ অংশ উপস্থিত থাকা আবশ্যক। এখানেও মুলতুবি সভার জন্য ০.৩৩৪ কোরামের অনাবশ্যক। গ্রাম সভার অধিবেশনে সভাপতিত্ব করেন সংশ্লিষ্ট গ্রাম পঞ্চায়েত প্রধান বা উপ-প্রধান।
পঞ্চায়েত সমিতি বা সংঘ(Panchayat Association)
"১৯৭৩ সালের পশ্চিমবঙ্গ পঞ্চায়েত আইন" অনুসারে পঞ্চায়েত সমিতি পশ্চিমবঙ্গের পঞ্চায়েত ব্যবস্থার দ্বিতীয় বা মধ্যবর্তী স্তর। এই স্তর সমষ্টি উন্নয়ন ব্লক স্তরে গঠিত। পশ্চিমবঙ্গ সরকার ব্লকের নামানুসারে প্রত্যেক ব্লকে একটি করে পঞ্চায়েত সমিতি গঠন করেছেন। প্রসঙ্গত উল্লেখ্য, পশ্চিমবঙ্গে বর্তমানে মোট ৩৪১টি ব্লক ও পঞ্চায়েত সমিতি বিদ্যমান। পঞ্চায়েত সমিতিগুলি গ্রাম পঞ্চায়েতের মতোই এক-একটি নিগমবদ্ধ সংস্থা, যার একটি সাধারণ সিল রয়েছে ও যারা মামলা করতে পারে বা যার বিরুদ্ধে মামলা করা যেতে পারে। এছাড়াও মোট জনসংখ্যার অনুপাতে প্রত্যেক পঞ্চায়েত সমিতিতে তফশিলি জাতি, উপজাতি ও মহিলাদের জন্য আসন সংরক্ষিত করা হয়েছে এবং তফশিলি জাতি ও উপজাতির জন্য সংরক্ষিত আসনের ১/৩ ভাগ আসন তফশিলি জাতি ও উপজাতির মহিলাদের জন্য এবং সর্বমোট আসনের ১/৩ ভাগ মহিলাদের জন্য সংরক্ষিত থাকবে। সভাপতি বা সহকারী সভাপতি স্বেচ্ছায় পদত্যাগ করতে পারেন অথবা পঞ্চায়েত সমিতির অধিকাংশ সদস্য প্রস্তাব গ্রহণ করে তাদের অপসারিত করতে পারেন। এছাড়াও রাজ্য সরকার নির্দিষ্ট কারণে তাদের অপসারিত করার ক্ষমতা রাখেন। অপসারণ, পদত্যাগ, মৃত্যু বা অন্য কোনও কারণে তাদের পদ শূন্য হলে পঞ্চায়েত সমিতি নির্দিষ্ট পদ্ধতি মেনে অপর কাউকে শূন্যপদে অধিষ্ঠিত করতে পারেন। সেক্ষেত্রে নবনিযুক্ত সভাপতি বা সহকারী সভাপতি তার পূর্বতনের অবশিষ্ট মেয়াদকালের জন্য পদে অধিষ্ঠিত থাকেন।
জেলা পরিষদ(District Council)
জেলা পরিষদ পশ্চিমবঙ্গের পঞ্চায়েত ব্যবস্থার তৃতীয় তথা সর্বোচ্চ স্তর। জেলা পরিষদের নামকরণ করা হয় সংশ্লিষ্ট জেলার নামানুসারে। কলকাতা ও দার্জিলিং জেলা বাদে পশ্চিমবঙ্গের প্রতিটি জেলায় জেলা পরিষদ বর্তমান। দার্জিলিং জেলার শিলিগুড়ি মহকুমায় জেলা পরিষদের সমক্ষমতা ও মর্যাদা সম্পন্ন একটি মহকুমা পরিষদ প্রতিষ্ঠিত। পশ্চিমবঙ্গে সেই কারণে বর্তমানে মোট ২০টি জেলা পরিষদ রয়েছে। এছাড়া জনসংখ্যার অনুপাতে প্রত্যেক জেলা পরিষদে তফশিলি জাতি, উপজাতি ও মহিলাদের জন্য আসন সংরক্ষিত থাকে। তাছাড়াও তফশিলি জাতি ও উপজাতির জন্য সংরক্ষিত আসনের ১/৩ ভাগ আসন তফশিলি জাতি ও উপজাতির মহিলাদের জন্য এবং সর্বমোট আসনের ১/৩ ভাগ মহিলাদের জন্য সংরক্ষিত থাকে। সভাধিপতি ও সহকারী সভাধিপতি স্বেচ্ছায় পদত্যাগ করতে পারেন অথবা রাজ্য সরকার নির্দিষ্ট কারণে কোনও তাদের অপসারিত করতে পারেন। সভাধিপতি ও সহকারী সভাধিপতি পদচ্যূত হলে, পদত্যাগ করলে বা মারা গেলে যদি ওই পদদুটি শূন্য হয়, তবে পরিষদ নির্দিষ্ট পদ্ধতি অনুসরণ করে নতুন সভাধিপতি ও সহকারী সভাধিপতি নির্বাচন করেন এবং তিনি পূর্ববর্তী সভাধিপতি ও সহকারী সভাধিপতির অবশিষ্ট কার্যকাল পর্যন্ত দপ্তরে অধিষ্ঠিত থাকেন।
কমিটি ব্যবস্থা(Committee arrangements)
পঞ্চায়েত সংস্থাগুলির সঙ্গে জড়িত সদস্যদের সময়ের স্বল্পতা, পঞ্চায়েত প্রশাসনের কাজকর্মের ধারাকে অব্যাহত রাখা, মুষ্টিমেয় ব্যক্তির হাতে ক্ষমতার কেন্দ্রীভবন রোধ ও গণতন্ত্রের বিকেন্দ্রীকরণের লক্ষ্যে পশ্চিমবঙ্গের পঞ্চায়েত ব্যবস্থায় কমিটি ব্যবস্থার বিধান রাখা হয়েছে। মুখ্যত পঞ্চায়েত সমিতি ও জেলা পরিষদ স্তরে কমিটি ব্যবস্থা প্রচলিত আছে। গ্রাম পঞ্চায়েতগুলি এককভাবে বা যৌথভাবে কমিটি গঠনের অধিকারী হলেও, গ্রাম পঞ্চায়েত ক্ষেত্রে অবশ্য কমিটি ব্যবস্থা গড়ে তোলার ব্যাপারে কোনও বাধ্যবাধকতা নেই।
জেলা পরিষদ ও পঞ্চায়েত সমিতিতে এই সকল উদ্দেশ্য রূপায়ণে মোট দশটি স্থায়ী সমিতি বা স্ট্যান্ডিং কমিটি রয়েছে। তবে প্রয়োজনবোধে রাজ্য সরকারের অনুমতি নিয়ে আরও কমিটি এঁরা গঠন করতে পারেন। বর্তমানে কার্যকর কমিটিগুলি হলঃ (১)অর্থ, সংস্থা, উন্নয়ন ও পরিকল্পনা স্থায়ী সমিতি; (২)জনস্বাস্থ্য ও পরিবেশ স্থায়ী সমিতি; (৩)পুর্তকার্য ও পরিবহন স্থায়ী সমিতি; (৪)কৃষি, সেচ ও সমবায় স্থায়ী সমিতি;(৫)শিক্ষা, সংস্কৃতি, তথ্য ও ক্রীড়া স্থায়ী সমিতি; (৬)ক্ষুদ্রশিল্প, ত্রাণ ও জনকল্যাণ স্থায়ী সমিতি; (৭)বন ও ভূমি সংস্কার স্থায়ী সমিতি; (৮)মৎস্য ও প্রাণীসম্পন বিকাশ স্থায়ী সমিতি; (৯)খাদ্য ও সরবরাহ স্থায়ী সমিতি; এবং (১০)বিদ্যুত ও অচিরাচরিত শক্তি স্থায়ী সমিতি।
পঞ্চায়েত সমিতি ও জেলা পরিষদের স্থায়ী সমিতিগুলির গঠনপদ্ধতি মোটামুটি একই রকম। এই কমিটিগুলির সদস্যগণ হন – সদস্যদের সকলেই কোনও না কোনও কমিটির সঙ্গে যুক্ত হতে পারেন। তবে সভাধিপতি/সভাপতি ও সহকারী সভাধিপতি/ সহকারী সভাপতি ছাড়া কেউই দুটি (জেলা পরিষদের ক্ষেত্রে) বা তিনটির (পঞ্চায়েত সমিতির ক্ষেত্রে) বেশি কমিটির সদস্য হতে পারেন না। প্রত্যেক সমিতি নিজেদের মধ্যে থেকে একজনকে কর্মাধ্যক্ষ বা চেয়ারম্যান নির্বাচিত করেন। তবে এই নির্বাচনের ব্যাপারে সরকার মনোনীত ব্যক্তিগণ অংশগ্রহণ বা প্রতিদ্বন্দ্ব্বিতা করতে পারেন না। এই পদগুলির ক্ষেত্রেও তফসিলি জাতি, উপজাতি ও মহিলাদের আসন সংরক্ষণের ব্যাপারে অপরাপর পঞ্চায়েত সংস্থাগুলির নীতিই অনুসৃত হয়। তবে সভাপতি বা সভাধিপতিই নিজ নিজ সংস্থার অর্থ, সংস্থা, উন্নয়ন ও পরিকল্পনা স্থায়ী সমিতির কর্মাধ্যক্ষ হয়ে থাকেন।
প্রত্যেক কমিটি নিজ নিজ সংস্থাগুলি দ্বারা অর্পিত ক্ষমতার প্রয়োগ ও কার্য সম্পাদনা করে থাকে। এদের এক্তিয়ার নিয়মানুযায়ী বিধিবদ্ধ এবং এই এক্তিয়ারের কর্মসূচি, প্রকল্প সম্পাদন ও আর্থিক প্রশাসনের জন্য কর্মাধ্যক্ষ দায়ী থাকেন।
প্রত্যেক কমিটিতে একজন সচিব থাকেন। পঞ্চায়েত সমিতিতে পঞ্চায়েত সম্প্রসারণ আধিকারিক এই পদটি অলংকৃত করেন। অন্যত্র সদস্যদের মধ্যে থেকেই সচিব নির্বাচিত হন। সরকার মনোনীত সদস্যগণ এই পদে যোগ দিতে পারেন না। জেলা পরিষদের ক্ষেত্রে পরিষদ সচিব সকল স্থায়ী কমিটির সচিব হিসাবে কাজ করেন। এখানে উল্লেখ্য, কর্মাধ্যক্ষ সর্বক্ষণের কর্মী হন। তিনি অন্য কোথাও বেতনভোগী কর্মীরূপে কাজ করতে পারেন না।
এছাড়া দশটি সমিতির কাজকর্মের সমন্বয়ের জটিল দায়িত্ব সম্পাদনের জন্য একটি সমন্বয় সমিতিও কাজ করে থাকে। এই কমিটির কাজ কতকটা মন্ত্রিসভার ক্যাবিনেটের মতো। এই সমিতিগুলি গঠিত হয় সভাধিপতি/সভাপতি, কর্মাধ্যক্ষগণ এবং পরিষদের কার্যনির্বাহী আধিকারিক ও অতিরিক্ত কার্যনির্বাহী আধিকারিক/ পঞ্চায়েত সমিতির কার্যনির্বাহী আধিকারিককে নিয়ে। নিজ সংস্থার সচিবগণ জেলা পরিষদ/পঞ্চায়েত সমিত্র সমন্বয় কমিটির সচিব হন। পঞ্চায়েত সমিতির সভাপতি/ জেলা পরিষদের সভাধিপতি সমন্বয় কমিটির সভায় সভাপতিত্ব করেন।
নির্বাচন ব্যবস্থা
সংবিধান অনুসারে পশ্চিমবঙ্গে পঞ্চায়েতের সমস্ত নির্বাচন পরিচালনা, তত্ত্বাবধান, নির্দেশদান ও নিয়ন্ত্রণ করে থাকে রাজ্য নির্বাচন কমিশন। তবে এই নির্বাচন পঞ্চায়েত আইন অনুসারেই নির্বাচিত হয়ে থাকেন।
গ্রাম পঞ্চায়েত, পঞ্চায়েত সমিতি ও জেলা পরিষদের কার্যকালের মেয়াদ পাঁচ বছর। আইন অনুসারে পাঁচ বছর শেষ হবার আগেই এই তিন সংস্থায় নির্বাচন করতে হয়। তাছাড়া কোনও পঞ্চায়েত সংস্থা ভেঙে দিলে ছয় মাসের মধ্যে ভোটের আয়োজন করাও বাধ্যতামূলক।
নির্বাচনের সুবিধার জন্য প্রত্যেক পঞ্চায়েত সংস্থাকে কয়েকটি নির্বাচন ক্ষেত্রে ভাগ করা হয়েছে। এই এলাকার ভোটদাতারা অবশ্য পশ্চিমবঙ্গ বিধানসভার ভোটাররাই। গ্রাম পঞ্চায়েতের ভোটার সংখ্যার নিরিখে কোনও কোনও গ্রাম পঞ্চায়েত নির্বাচনি এলাকা একাধিক সদস্যবিশিষ্ট। অন্যান্য ক্ষেত্রে অবশ্য এই এলাকা এক সদস্যবিশিষ্টই। প্রত্যেক পঞ্চায়েত সংস্থার মেয়াদ পাঁচ বছরের জন্য। তবে নির্দিষ্ট সময়ের আগেই রাজ্য সরকার যে-কোনও পঞ্চায়েত সংস্থা ভেঙে দিতে পারেন। এছাড়া কোনও সদস্য পদত্যাগ করলে বা পদচ্যূত হলে বা মারা গেলে তার নির্বাচনি এলাকায় পুনরায় নির্বাচন করা যায়।
কার্যাবলি
স্বায়ত্তশাসিত সংস্থা হিসাবে গ্রাম পঞ্চায়েত, পঞ্চায়েত সমিতি ও জেলা পরিষদের হাতে নিজ নিজ ক্ষেত্রে সম্পাদনের জন্য বিবিধ ক্ষমতা ও কাজের দায়িত্ব অর্পণ করা হয়েছে।
পঞ্চায়েত সমিতির কার্যাবলি
ব্লক তথা পঞ্চায়েত সমিতি এলাকার উন্নয়ন সাধন ও সামাজিক ন্যায় প্রতিষ্ঠার লক্ষ্যে পঞ্চায়েত সমিতির হাতে বিবিধ ক্ষমতা ও দায়িত্ব ন্যস্ত করা হয়েছে।
জেলা পরিষদের কার্যাবলি
পঞ্চায়েত সমিতির মতো জেলা পরিষদের হাতেও আর্থিক উন্নয়ন ও সামাজিক ন্যায় প্রতিষ্ঠার লক্ষ্যে কিছু কিছু দায়িত্ব ও ক্ষমতা অর্পণ করা হয়েছে।
পঞ্চায়েত প্রশাসন
পশ্চিমবঙ্গের পঞ্চায়েত সংস্থাগুলির সুষ্টু পরিচালনার দায়িত্ব পশ্চিমবঙ্গ সরকারের হাতে ন্যস্ত। এই কাজের জন্য রাজ্য সরকারের অধীনে একটি পঞ্চায়েত বিভাগ এবং পঞ্চায়েত অধিকার প্রতিষ্ঠিত আছে।
এছাড়া পঞ্চায়েতের তিনটি স্তরের জন্য তিন জন আঞ্চলিক সহ-অধিকর্তা, প্রত্যেক জেলায় একজন জেলা পঞ্চায়েত আধিকারিক বা ডিস্ট্রিক্ট পঞ্চায়েত অফিসার (ডিপিও) এবং পঞ্চায়েতের সর্বনিম্ন যোগসূত্র হিসাবে একজন পঞ্চায়েত সম্প্রসারণ আধিকারিক (ইওপি) রয়েছেন। ডিপিও গ্রাম পঞ্চায়েতের তত্ত্বাবধান করেন ও তাদের পরামর্শ দেন; ইওপি ব্লক স্তরে সমষ্টি উন্নয়ন আধিকারিকের অধীনে কাজ করেন।
প্রত্যেক গ্রাম পঞ্চায়েত, পঞ্চায়েত সমিতি ও জেলা পরিষদ এক-একটি ‘আবদ্ধ ইউনিট’। সেজন্য পঞ্চায়েতের বিভিন্ন স্তরে নিযুক্ত কর্মচারীদের পদোন্নতির সুযোগ ভিন্ন ভিন্ন রকমের
গ্রাম পঞ্চায়েত প্রশাসন
গ্রাম পঞ্চায়েতের প্রশাসনিক ব্যবস্থার শীর্ষে আছেন প্রধান ও উপ-প্রধান। এছাড়া প্রত্যেক গ্রাম পঞ্চায়েতে একজন করে সচিব থাকেন যিনি পঞ্চায়েতের দৈনিক কাজকর্ম পরিচালনা করেন। তাকে নিয়োগ করেন পঞ্চায়েত অধিকর্তা। এছাড়া থাকেন একজন কর্মসহায়ক বা জব অ্যাসিস্টেন্স। তাকে নিয়োগ করেন প্রধান। তিনি মূখ্যত প্রকল্প সংক্রান্ত কাজকর্ম দেখাশোনা করেন।
এছাড়া পূর্বে প্রত্যেক গ্রাম পঞ্চায়েতে যে একজন করে দফাদার ও কয়েকজন চৌকিদার থাকতেন, তাদের বদলে পঞ্চায়েতের সর্বক্ষণের জন্য কর্মী নিয়োগ শুরু হয়েছে। এঁদের নতুন নামকরণ করা হয়েছে ‘গ্রাম পঞ্চায়েত কর্মী’।
এছাড়া প্রত্যেক গ্রাম পঞ্চায়েতে এক বা একাধিক কর আদায়কারী বা কালেক্টর আছেন, যাঁরা গ্রাম পঞ্চায়েতের ধার্য করা কর আদায় করে থাকেন। এজন্য তিনি মাসিক ভাতা ও কর আদায়ের পরিমাণের উপর কমিশন পেয়ে থাকেন।
পঞ্চায়েত সমিতি প্রশাসন
পঞ্চায়েত সমিতি প্রশাসনের শীর্ষে থাকেন সভাপতি ও সহকারী সভাপতি। এছাড়া প্রত্যেক কর্মাধ্যক্ষের হাতেও কিছু কিছু প্রশাসনিক দায়িত্ব ন্যস্ত থাকে। এঁরা প্রত্যেকেই নির্বাচিত প্রশাসক।
এছাড়া পঞ্চায়েত সমিতির নির্বাহী আধিকারিক হিসাবে কাজ করেন সংশ্লিষ্ট সমষ্টি উন্নয়ন আধিকারিক বা ব্লক ডেভেলপমেন্ট অফিসার (বিডিও)। পঞ্চায়েত সম্প্রসারণ আধিকারিক পঞ্চায়েত সমিতি এবং অর্থ কমিটির সচিব। এছাড়া অপরাপর কমিটিগুলিতেও একজন করে সচিব থাকেন। সংশ্লিষ্ট ব্লকের আধিকারিক ও কর্মীবর্গকে পঞ্চায়েত সমিতির হাতে ন্যস্ত করাgggg হয়েছে। এছাড়াও রাজ্য সরকার প্রয়োজনে অন্যান্য আধিকারিক ও কর্মচারী দিয়ে পঞ্চায়েত সমিতিকে সাহায্য করে থাকেন।
জেলা পরিষদ প্রশাসন
জেলা পরিষদের নীতিপ্রণয়ন ও কার্যসম্পাদনের জন্য জেলা পরিষদের সভাধিপতি বা তার অনুপস্থিতিতে সহকারী সভাধিপতি নেতৃত্বে একটি প্রশাসন যন্ত্র কাজ করে। সভাধিপতি পরিষদের আর্থিক ও কার্যনির্বাহী প্রশাসনের সাধারণ দায়িত্বে বহাল থাকেন ও পরিষদের দলিলপত্র রক্ষণাবেক্ষণের জন্য দায়ী থাকেন। পরিষদের কাজকর্ম কয়েকটি কমিটির দ্বারা সম্পাদিত হয়ে থাকে। এই কমিটিগুলির অধ্যক্ষগণ জেলা পরিষদ প্রশাসনে নির্দিষ্ট দায়িত্ব বহন করে থাকেন।
প্রত্যেক জেলার জেলা-শাসক জেলা পরিষদের কার্যনির্বাহী আধিকারিকের পদে আসীন থাকেন। তাকে সহায়তা করেন একজন অতিরিক্ত কার্যনির্বাহী আধিকারিক; তিনি অতিরিক্ত জেলা-শাসকের মর্যাদাসম্পন্ন আধিকারিক। এছাড়াও অপর একজন উচ্চপদস্থ আধিকারিক পরিষদের সচিবের দায়িত্ব পালন করেন। এঁরা সকলেই রাজ্য সরকার কর্তৃক নিযুক্ত হন।
এঁরা ছাড়াও প্রত্যেক জেলা পরিষদে একজন করে জেলা প্রযুক্তিবিদ বা ডিস্ট্রিক্ট ইঞ্জিনিয়ার, মেডিক্যাল অফিসার, উচ্চপদস্থ কারিগরি কর্মী এবং করণিক ও আরদালি থাকেন। রাজ্য সরকারও কিছু কর্মচারীকে পরিষদে ন্যস্ত করে থাকেন।
তহবিল ও সম্পত্তি
পশ্চিমবঙ্গের পঞ্চায়েত সংস্থাগুলির পরিচালনার জন্য প্রয়োজনীয় অর্থের জোগান পঞ্চায়েত আইন, নিয়মাবলি ও সরকারি আদেশনামা অনুসারে হয়ে থাকে। এই সংস্থাগুলির আয়ের উৎস দুভাগে বিভক্ত – অভ্যন্তরীণ ও বাহ্যিক। অভ্যন্তরীন উৎসগুলির মধ্যে আছে কর (ট্যাক্স), অভিকর (রেট), মাশুল (ফি), উপশুল্ক (টোল), জরিমানা ও এগুলির নিজস্ব লগ্নি ও লাভজনক উদ্যোগ থেকে আয়। বাহ্যিক উৎসের মধ্যে পড়ে রাজ্য ও কেন্দ্রীয় সরকার, জেলা পরিষদ ও পঞ্চায়েত সমিতি কর্তৃক দত্ত অনুদান বা ন্যস্ত অর্থ, সরকার আরোপিত করের অংশ, স্থানান্তরিত রাজস্ব, সরকারি আর্থিক সাহায্য ইত্যাদি।
গ্রাম পঞ্চায়েতের নিজস্ব আয়
গ্রাম পঞ্চায়েতের নিজস্ব আয়ের উৎস তিন ভাগে বিভক্ত – (১) বাধ্যতামূলকভাবে বসানো কর, মাশুল ইত্যাদি; (২) স্বেচ্ছাধীনক্ষেত্রে বসানো কর, মাশুল ইত্যাদি; এবং (৩) সরকার কর্তৃক হস্তান্তরিত বিষয়।
সরকার কর্তৃক হস্তান্তরিত উৎস
গ্রাম পঞ্চায়েতের আয় বৃদ্ধির জন্য এলাকাধীন খোঁয়াড়, সরকারি পুকুর, ডোবা ও দিঘি এবং সকল প্রকার খাস জমি পরিচালনার দায়িত্ব গ্রাম পঞ্চায়েতের হাতে ন্যস্ত করা হয়েছে। এছাড়া পঞ্চায়েতগুলি নিজেরা কোনও উদ্যোগ পরিচালনা করে আয় বৃদ্ধি ঘটাতে পারে। এই উদ্দেশ্যে রাজ্য সরকার, ব্যাঙ্ক বা অপর কোনও প্রতিষ্ঠান থেকে ঋণ সংগ্রহ করতে পারে তারা।
পঞ্চায়েত সমিতি ও জেলা পরিষদের নিজস্ব আয়
পঞ্চায়েত সমিতি ও জেলা পরিষদের নিজস্ব আয়ের উৎসগুলি মোটামুটি একই রকমের। রাজ্য সরকার নির্ধারিত সর্বোচ্চ হারে এরা কর, অভিকর, মাশুল ও উপশুল্ক বসাতে পারে। উভয় সংস্থাই নিজ পরিচালনাধীনে থাকা সড়ক ও সেতুর উপর চলাচলকারী মানুষ, যানবাহন ও মালিকানাধীন পশুর উপর উপশুল্ক; খেয়াঘাটে উপশুল্ক; যানবাহন নিবন্ধীকরণ, তীর্থ ও মেলায় স্বাস্থ্যসম্পর্কিত ব্যবস্থাগ্রহণের জন্য, মেলার লাইসেন্স বাবদ মাশুল; জল সরবরাহ, সর্বজনীন স্থানে আলোর উপর অভিকর বসাতে পারে। পঞ্চায়েত সমিতি হাট ও বাজারের লাইসেন্স বাবদ মাশুল ও জেলা পরিষদ নৌকা নিবন্ধীকরণের জন্য মাশুল আদায় করতে পারে। নির্দিষ্ট আইন বা বিধিভঙ্গ করলে এরা জরিমানাও আদায় করতে পারে। তবে একটি বিষয়ের উপর একটি পঞ্চায়েত সংস্থাই কর বা মাশুল ধার্য করতে পারে।
এছাড়াও জেলা পরিষদের আয়ের অন্যতম প্রধান উৎস হল পুর্ত ও সড়ক উপকর। এই কর রাজ্য সরকার নির্ধারিত হারে জেলা পরিষদ আদায় করে ও তারাই ভোগ করে। এছাড়াও জেলা পরিষদের হাতে রাজ্য সরকার দ্বারা ন্যস্ত ডাক-বাংলো, হাসপাতাল, খাস জমি ও পুকুর-দিঘি থেকে প্রাপ্ত আয়ও পরিষদের আয়ের অন্যতম উৎস।
এছাড়াও পরিষদ নিজ উদ্যোগে আয় বাড়াতে পারে বা সরকার, ব্যাঙ্ক ও অন্যান্য আর্থিক সংস্থা থেকে ঋণ তুলতে পারে।
সরকারি অনুদান
পশ্চিমবঙ্গের পঞ্চায়েত সংস্থাগুলির আয়ের উৎস যথেষ্ট নয়। সেই কারণে এদের সরকারি অনুদানের উপর অনেকাংশে নির্ভর করতে হয়। এই সরকারি অনুদানই গ্রাম পঞ্চায়েত, পঞ্চায়েত সমিতি ও জেলা পরিষদের আয়ের প্রধান উৎস। এই অনুদান প্রধানত দুই ধরনের – সাধারণ অনুদান ও বিভিন্ন সরকারি প্রকল্প রূপায়নে বরাদ্দ বিভাগীয় অর্থ।
গ্রাম পঞ্চায়েতগুলি কর্মচারী, প্রধান ও উপ-প্রধানের বেতন, সদস্যদের রাহাখরচ ও দৈনিক ভাতা বাবদ সরকারি অনুদান; ম্যাচিং গ্রান্ট ও প্রকল্প রূপায়নের জন্য বরাদ্দ অর্থ পেয়ে থাকে।
পঞ্চায়েত সমিতিগুলিকেও রাজ্য সরকার বিভিন খাতে অনুদান ও কর্মচারীদের বেতন ও ভাতা বাবদ অর্থ; প্রশাসনিক ব্যয়বরাদ্দ ও প্রকল্প রূপায়নের অর্থ দিয়ে থাকে।
জেলা পরিষদ কেন্দ্র ও রাজ্য সরকারের কাছ থেকে অনুদান পেয়ে থাকে। এই অনুদানে কর্মচারীদের বেতন ও ভাতা প্রদান; প্রশাসনিক ব্যয় ও প্রকল্প রূপায়নের ব্যয় নির্বাহিত হয়। ১৯৯৫ সালে গঠিত অর্থ কমিশনের প্রতিবেদন অনুসারে প্রমোদ কর থেকে সংগৃহীত সমস্ত অর্থ; অন্যান্য সব রকমের সংগৃহীত কর থেকে ১৬% রাজ্য সরকার স্থানীয় পঞ্চায়েত সংস্থা ও পুরসভাগুলিকে দিয়ে থাকেন এবং সেচ কর বাবদ আদায়ীকৃত অর্থ জেলা পরিষদকে দিয়ে থাকেন।
নিরীক্ষা বা অডিট
পশ্চিমবঙ্গ পঞ্চায়েত আইন অনুসারে পঞ্চায়েত সংস্থাগুলি আয়ব্যয়ের হিসাব নিরীক্ষার ব্যবস্থা করা হয়ে থাকে। জেলা পরিষদ ও পঞ্চায়েত সমিতির আয়ব্যয়ের বার্ষিক হিসাব সরকারি সংস্থা একজামিনার অব লোকাল অ্যাকাউন্টস দ্বারা নিরীক্ষিত হয়। গ্রাম পঞ্চায়েত স্তরে এই কাজ করেন পঞ্চায়েত সম্প্রসারণ আধিকারিক।
পঞ্চায়েত সংস্থাগুলির নিরীক্ষক সংস্থার কর্মচারীরা হলেন –
এঁদের নিয়ন্ত্রণ ও পরিচালনার জন্য প্রত্যেক বিভাগীয় কমিশনারের অধীনে একজন করে রিজিওনাল অ্যাকাউন্টস অ্যান্ড অডিট অফিসার আছেন। রাজ্য স্তরে পঞ্চায়েত ও সমষ্টি উন্নয়ন বিভাগের অধীনে একজন বিশেষ আধিকারিকও আছেন। এঁদের ক্ষমতা ও কার্যাবলি পঞ্চায়েত আইন অনুসারে বিধিবদ্ধ।
অডিট রিপোর্ট সংশ্লিষ্ট সংস্থার অধিবেশনে আলোচিত হয়ে থাকে। এই রিপোর্ট রাজ্য সরকারের কাছেও জমা করতে হয়।
এছাড়াও দূর্নীতিরোধে জেলা পরিষদের অস্তিত্ব স্বীকার করা হয়েছে। জেলা বা মহকুমা পরিষদে বিরোধী দলনেতা এই কাউন্সিলের অধ্যক্ষ হয়ে থাকেন।
পঞ্চায়েত ও বিকেন্দ্রীকরণ
পঞ্চায়েত ভারত অথা পশ্চিমবঙ্গে দায়িত্বশীল স্থানীয় সরকারের কাজ সম্পাদনা করে থাকে। এরা অবশ্যই সার্বভৌম রাষ্ট্রীয় ক্ষমতার অধিকারী হয় না; নির্দিষ্ট সীমানার মধ্যেই কার্যকরী স্বাধিকার বা ফাংশনাল অটোনমি হিসাবে কাজ করে থাকে। এই উপায়ে গণতান্ত্রিক শাসনব্যবস্থা কায়েম, সামাজিক ন্যায়বিচার প্রতিষ্ঠা, নাগরিকদের আশা-আকাঙ্ক্ষা ও দাবিগুলির নিরূপণ সম্ভব। স্থানীয় সমস্যার সমাধান যা কেন্দ্র বা রাজ্য রাজধানী থেকে করা সম্ভব নয় – তার সমাধানও পঞ্চায়েত ব্যবস্থার মাধ্যমেই সঠিক ও সুষ্ঠুভাবে করা সম্ভব।
গ্রামোন্নয়নে পঞ্চায়েতের ভূমিকা
পঞ্চায়েত ব্যবস্থা গ্রামীণ পশ্চিমবঙ্গের ক্ষমতার কেন্দ্রবিন্দুতে পরিণত হওয়ায় পশ্চিমবঙ্গ সরকারের গ্রামোন্নয়ন সংক্রান্ত সব কর্মসূচির সঙ্গেই পঞ্চায়েত প্রত্যক্ষ বা পরোক্ষ ভাবে জড়িত। গ্রামোন্নয়নে পঞ্চায়েতের কাজগুলিকে কয়েকটি ভাগে ভাগ করা যেতে পারে –
নৃত্যের তালে তালে, হে নটরাজ
নৃত্যের তালে তালে, হে নটরাজ হল একটি রবীন্দ্রসংগীত। গানটি রবীন্দ্রনাথ ঠাকুরের গীতি-সংকলন গীতবিতান গ্রন্থের ‘বিচিত্র’ পর্যায়ভুক্ত ২ সংখ্যক গান। গানটি মিশ্র খাম্বাজ-বাহার রাগে ও দাদরা ইত্যাদি তালে (তালফেরতা) নিবদ্ধ। স্বরবিতান গ্রন্থের দ্বিতীয় খণ্ডে এটির স্বরলিপি মুদ্রিত হয়েছে। এটি চার স্তবকে ২৯টি ছত্রে রচিত গান। প্রচলিত রীতি অনুযায়ী গানটি কলিগঠন সম্ভব হয়নি।
‘নৃত্যের তালে তালে, হে নটরাজ’ গানটির পাণ্ডুলিপি পাওয়া যায় (পাণ্ডুলিপি সংখ্যা ২৪ ও ২৭)। রবীন্দ্রনাথ ঠাকুর গানটির ইংরেজি অনুবাদও করেছিলেন: Let the links of my shackles snap at every step of thy dance.
রচনা ও সুরসংযোজনা
গানটির রচনা ও সুরসংযোজনা প্রসঙ্গে সাহানা দেবী লিখেছেন, “কবি বললেন, ‘আজ একটা নৃত্যসঙ্গীত রচনা করা গেল, এই সবে শেষ করলুম।’ বলে সদ্যরচিত “নৃত্যের তালে তালে হে নটরাজ” গানটি গেয়ে আমাদের শোনালেন। সকলেই উচ্ছ্বসিত, দিনুদার (দিনেন্দ্রনাথ ঠাকুর) চোখমুখ আনন্দে উদ্ভাসিত। কবির মুখে গানটি শুনেই আমার কেমন মনে হল এই গানটির চারটি স্তবক চাররকম তালে বসালে নাচ বেশ জমবে। মনে হওয়ার সঙ্গে সঙ্গে তৎক্ষণাৎ বলে ফেললাম, ‘আপনার এই নৃত্যসঙ্গীতের চারটি স্ট্যাঞ্জা চার রকম তালে বসালে কেমন হয়?’ দেখলাম ওঁর বেশ পছন্দ হয়েছে কথাটা, উনি দিনুদার দিকে তাকিয়ে বললেন, ‘আমার তো মনে হয় বেশ ভালোই হবে – কি বলিস রে?’ দিনুদাও সাগ্রহে অনুমোদন করলেন। কবি গানের চারিটি স্তবকের চার রকম তাল করে দিলেন। আমরা যখন এই গান শিখি তখন “নমো, নমো, নমো, তোমার নৃত্য অমিত বিত্ত ভরুক চিত্ত মম” এই অংশটি ছিল না, এটা ছাড়াই আমরা তখন গেয়েছি। পরে কবি এই অংশটা জুড়ে দিয়েছিলেন।”
প্রকাশ
"নৃত্যের তালে তালে, হে নটরাজ" গানটি ১৩৩৩ বঙ্গাব্দের ২১-২৫ ফাল্গুন নাগাদ (৫-৯ মার্চ, ১৯২৭ খ্রিস্টাব্দ) শান্তিনিকেতনে রচিত হয়। বিচিত্রা পত্রিকার আষাঢ় ১৩৩৪ সংখ্যায় নটরাজ ঋতুরঙ্গশালা অংশে ‘নৃত্য গান’ শিরোনামে গানটি প্রথম প্রকাশিত হয়। স্বরলিপি প্রথম প্রকাশিত হয় বিচিত্রা পত্রিকারই ভাদ্র ১৩৩৪ সংখ্যায়। স্বরলিপিকার ছিলেন দিনেন্দ্রনাথ ঠাকুর।  গানটির সুরভেদ আছে।
লজ্জা
লজ্জা (Shame) হল একটি নেতিবাচক, যন্ত্রণাদায়ক, সামাজিক আবেগ যা "...নিজ কর্মের সাথে নিজ মতাদর্শিক মানদণ্ডের তুলনার..." ফলাফল হিসেবে উপলব্ধ হয়, কিন্তু এটি নিজের বর্তমান অবস্থার সঙ্গে সমাজের আদর্শ মানদণ্ডের তুলনা থেকেও সমানভাবে উদ্ভূত হতে পারে। এইভাবে, প্রবল ঐচ্ছিক সক্রিয়তা অথবা সহজাত আত্ম শ্রদ্ধা থেকে লজ্জার উৎপত্তি ঘটতে পারে, লাজুক ব্যক্তির সক্রিয় কাজকর্ম করার প্রয়োজন পরে না, স্বাভাবিকভাবে অবস্থান করাই এর জন্য যথেষ্ট হয়। সামাজিকীকরণের মাধ্যমে তুলনা এবং আদর্শিক মানদণ্ড উভয়ই সক্রিয় হয়।  যদিও একে একটি আবেগ হিসেবে বিবেচনা করা হয়, লজ্জাকে বিবিধভাবে একটি মনস্তাত্ত্বিক প্রতিক্রিয়া, চেতনা অথবা মানসিক অবস্থা বা দশা বলেও মনে করা হয়।
কারণসমূহ
১)আত্ম-সচেতনতা: লজ্জা অনুধাবন করার জন্য আত্ম সচেতন হতে হয় এই জন্য যে অন্যরা নিয়ে চিন্তা করছে। মানুষ সবাই একটি মানদণ্ডের আওতায় থাকে। তাদেরকে বুঝতে হবে তারা যা করে তা কি সঠিক নাকি ভুল। উদাহরণস্বরূপ, কেউ যদি কোন অনুষ্ঠানে ক্যাজুয়াল ড্রেস পরে যায় তখন সে ভাবে সবাই তার দিকে হয়তো ভিন্নভাবে তাকাচ্ছে।
২) আত্ম-দ্বন্দ্ব:আত্ম-দ্বন্দ্ব থেকে লজ্জা এবং অপরাধ বোধের জন্ম হয়। দৈনন্দিন জীবনে অবশ্যই খারাপ কিছু ঘটতে পারে। এ্যাট্রিবিউশন থিওরি অনুযায়ী মানব জাতি প্রাকৃতিকভাবে সবসময় কার্যকারণনির্ভর ব্যাখ্যা খুঁজে বেড়ায়। ঐ অবস্থাকে মূল্যায়ন করার জন্য হয়তো কেউ তার স্ত্রী অথবা খারাপ আবহাওয়াকে দায়ী করতে পারে। কিন্তু যখন কেউ নিজেকে দোষারোপ করে, ঠিক তখনি সে লজ্জা এবং অপরাধ-বোধে ভুগে। উদাহরণস্বরূপ, কেউ যদি মোটা হয়ে যায় তাহলে ভুলভাবে সে নিজেকে দোষারোপ করে। প্রায়শই ভাবেনা এটা প্রাকৃতিক কারণেও হতে পারে।
৩) মানসম্মত : আমাদের মধ্যে এক ধরনের বিশ্বাস বোধ কাজ করে যে, আমাদের কাজ, চিন্তা-চেতনা এবং অনুভূতিগুলো যেন সবার কাছে গ্রহণযোগ্য এবং মানসম্মত বলে প্রতীয়মান হয়। উদাহরণস্বরূপ, মৃত্যু-শোভা যাত্রায় হাস্য-কৌতুক করা, এমনকি লোকটি মারা যাওয়ায় কারও খুশি হওয়া সামাজিক রীতি বিরুদ্ধ কাজ বলে গণ্য হবে। ঐ মানসম্মত কাজগুলোকে অবজ্ঞা করার কারণেও কারও মধ্যে লজ্জাবোধ জাগ্রত হতে পারে।
৪) ব্যক্তিগত বৈশিষ্ট্য: জনসাধারণের স্বার্থের দিক বিবেচনা করার বিষয়টাও অনেক সময় অধিক লজ্জার কারণ হতে পারে। অন্যদিকে, এমন ব্যক্তিও আমাদের মধ্যে আছেন যারা অন্যদেরকে দোষারোপ করতে পারেন, অথবা নিজেদেরকে দোষারোপ করা থেকে বিরত রাখতে পারেন।
৫) আত্মসম্মান বোধ: আত্মসম্মান বোধকে নিজের প্রতি ব্যক্তির দৃষ্টিভঙ্গি টা কেমন হওয়া উচিত তাকেই বোঝায়। যখন একজন ব্যক্তি নিজেকে দুর্বল মনে করে এবং যখন নেতিবাচক ঘটনাগুলির মুখোমুখি হয়, তখন সে তার নিজের খারাপ দিকটাকে দোষারোপ করে। অধিকন্তু, লজ্জার পুনরাবৃত্তিও কারও আত্মসম্মান বোধকে খাটো করতে পারে ।
মহেশ্বর সিং (রাজনীতিবিদ)
মহেশ্বর সিং একজন ভারতীয় রাজনীতিবিদ এবং হিমাচল লোকহিত পার্টির সদস্য। সিং কুলু জেলার কুলু আসন থেকে হিমাচল প্রদেশ বিধানসভার সদস্য নির্বাচিত হয়েছিলেন। তিনি কুলুর পূর্ববর্তী কুলু রাজ্যের গোষ্ঠীর ভগবান রঘুনাথ মন্দিরের মালিকও।
নাথান ব্র্যাকেন
হাঁটুর আঘাতপ্রাপ্তিজনিত কারণে ২৮ জানুয়ারি, ২০১১ তারিখে ক্রিকেট খেলা থেকে অবসরের ঘোষণা দেন। পরবর্তীতে ৯ ফেব্রুয়ারি, ২০১২ তারিখে জানা যায় যে, তিনি হাঁটুর আঘাতপ্রাপ্তিতে ক্রিকেট অস্ট্রেলিয়াকে পুরোপুরি সেবা দিতে অক্ষম ছিলেন।
প্রারম্ভিক জীবন
নিউ সাউথ ওয়েলসের পেনরিথে ব্র্যাকেন জন্মগ্রহণ করেন। তার বাবা-মায়ের নাম গর্ডন ও রবিন। শৈশবকাল অতিক্রমণ করেন ব্লু মাউন্টেন্স এলাকায়। সেখানে ফলকনব্রিজ প্রাইমারী ও স্প্রিংউড হাইস্কুলে অধ্যয়ন করেন।
বর্তমানে তিনি সেন্ট্রাল কোস্টে বসবাস করছেন। হ্যালি রিচ-ব্র্যাকেন নাম্নী এক রমণীকে বিয়ে করেন। তাদের সংসারে চেজ নামীয় সন্তান রয়েছে। যোগাযোগ বিষয়ে স্নাতক-পূর্ব শ্রেণীতে পড়াশোনা করছেন।
ডোমকল গার্লস কলেজ
ডোমকল গার্লস কলেজ,২০১১ সালে প্রতিষ্ঠিত, মুর্শিদাবাদ জেলার ডোমকলের একটি সাধারণ ডিগ্রি বালিকা মহাবিদ্যালয়। এটি কলা বিষয়ে স্নাতক কোর্স অফার করে। কলেজটি কল্যাণী বিশ্ববিদ্যালয়ের অধিভুক্ত।
নাথান ব্র্যাকেন
খেলোয়াড়ী জীবন
২০০৩ সালের ৪ ডিসেম্বর বর্ডার-গাভাস্কার ট্রফি প্রতিযোগিতায় ভারতীয় দলের বিপক্ষে ব্র্যাকেনের টেস্টে অভিষেক ঘটে। অস্ট্রেলিয়া দলের অন্যতম বোলার গ্লেন ম্যাকগ্রার আঘাতপ্রাপ্তির ফলেই তার এ অংশগ্রহণের সুযোগ ঘটে। টেস্টটি ড্র হয়, যাতে তার পরিসংখ্যান ছিল প্রথম ইনিংসে ২৬ ওভারে ১/৯০ ও দ্বিতীয় ইনিংসে ৪ ওভারে ২/১২। এরফলে অ্যাডিলেডে অনুষ্ঠিত দ্বিতীয় টেস্টে ওয়েস্টার্ন অস্ট্রেলিয়ান পেসার ব্রড উইলিয়ামস তার স্থলাভিষিক্ত হন। নির্বাচকমণ্ডলী শেষ দুই টেস্টের জন্য অ্যান্ড্রু বিকেলের পরিবর্তে তাকে জায়গা দেন। সিরিজটি ড্র হয়। এতে ব্র্যাকেন ৫৮.৫০ গড়ে ৬ উইকেট দখল করেন। অধিকাংশ বোলারই তেমন সফলকাম হননি।
পুরস্কারপ্রাপ্তি
ব্র্যাকেন তার সমগ্র খেলোয়াড়ী জীবনে তিনবার একদিনের আন্তর্জাতিক ক্রিকেটে ও একবার টুয়েন্টি২০ আন্তর্জাতিকে ম্যান অব দ্য ম্যাচের পুরস্কার লাভ করেন। ২০০১ সালে ব্র্যাডম্যান বর্ষসেরা তরুণ ক্রিকেটার নির্বাচিত হন। ২০০৭-০৮ মৌসুমে কমনওয়েলথ ব্যাংক সিরিজে নাথান ব্র্যাকেন ম্যান অব দ্য সিরিজ নির্বাচিত হন।
লতা ইউনিয়ন
লতা ইউনিয়ন নামে বাংলাদেশে মোট ২টি ইউনিয়ন রয়েছে। যথা:
শ্রেষ্ঠ অভিনেতা বিভাগে স্ক্রিন পুরস্কার (সমালোচক)
শ্রেষ্ঠ অভিনেতা বিভাগে স্ক্রিন পুরস্কার (সমালোচক) হল ভারতীয় বলিউড চলচ্চিত্র শিল্পের শ্রেষ্ঠ নবাগত অভিনেতার জন্য প্রদত্ত বার্ষিক পুরস্কার। ২০০৭ সাল থেকে অনিয়মিতভাবে এই পুরস্কার প্রদান করা হচ্ছে। সাম্প্রতিক বিজয়ী আয়ুষ্মান খুরানা আর্টিকেল ফিফটিন (২০১৯) চলচ্চিত্রে অভিনয় করে এই পুরস্কার লাভ করেন।
মালি কোবরা
মালি কোবরা (বৈজ্ঞানিক নাম: Naja katiensis(Roman)) পশ্চিম আফ্রিকাজাত এলাপিড পরিবারভুক্ত এবং স্পিটিং কোবরা প্রজাতির অন্তর্ভুক্ত,এক প্রজাতির বিষধর সাপ। এরা কাটিয়ান স্পিটিং কোবরা নামেও পরিচিত।
আনাতোলি কোকুশ
আনাতোলি কোকুশ ( Анатолій Акимович Кокуш  ; জন্ম ১৯৫১, Kerch, RSFSR ) একজন ইউক্রেনীয় চলচ্চিত্র প্রকৌশলী, ব্যবসায়ী এবং উদ্ভাবক। ২০০৫ সালে, তিনি দুটি অস্কারে ভূষিত হন। পুরষ্কারগুলি বৈজ্ঞানিক এবং প্রকৌশল পুরষ্কার বিভাগে ছিল: একটি " রাশিয়ান আর্ম গাইরো-স্ট্যাবিলাইজড ক্যামেরা ক্রেন এবং ফ্লাইট হেডের ধারণা এবং বিকাশের জন্য" পুরস্কৃত করা হয়েছিল; অন্যটি "ক্যাসকেড সিরিজের মোশন পিকচার ক্রেনের ধারণা এবং বিকাশের জন্য" পুরস্কৃত করা হয়েছিল। ইউক্রেনের তৎকালীন ফার্স্ট লেডি কাতেরিনা ইউশচেঙ্কো ইউক্রেনীয় সিনেমায় এবং সারা বিশ্বে তার অবদানের জন্য কোকুশকে স্বীকৃতি দেওয়া হয়েছে।
কোকুশ ১৯৭৪ সালে লেনিনগ্রাদ ইনস্টিটিউট অফ ফিল্ম ইঞ্জিনিয়ার্স থেকে স্নাতক হন। এরপর তিনি কিয়েভের দোভজেনকো ফিল্ম স্টুডিওতে কাজ শুরু করেন।
গাইরো-স্থিতিশীল গাড়ি-মাউন্ট করা ক্যামেরা ক্রেন
১৯৮০-এর দশকে কোকুশ ইউক্রেনের কিয়েভ চলচ্চিত্র ও টেলিভিশন কোম্পানি ফিলমোটেকনিক প্রতিষ্ঠা করেন। তিনি ব্যাখ্যা করেছিলেন যে "রাশিয়ান আর্ম" এবং "ইউ-ক্রেন" নামে পরিচিত যন্ত্রটিকে আসলে অটোরোবট বলা হয় এবং নব্বই দশকের গোড়ার দিকে যখন হলিউডে আমেরিকানরা কৌতুক করেছিল তখন এটিকে একটি কৌতুক হিসাবে ডাকনাম দেওয়া হয়েছিল। "রাশিয়ান আর্ম আবার আমেরিকায় ফিরে এসেছে" ফিলমোটেকনিক প্রধান হলিউড ছবি যেমন টাইটানিক, ওয়ার অফ দ্য ওয়ার্ল্ডস, ক্যাসানোভা, এবং উক্সিয়া ফিল্ম হিরো, অনেক রাশিয়ান ব্লকবাস্টার, সেইসাথে ইউক্রেনীয় ছবিগুলিকে ট্র্যাভেলিং ক্যাসকেড ক্রেন, ফ্লাইট হেডস এবং রাশিয়ান অস্ত্র সরবরাহ করেছে। অন্যান্য চলচ্চিত্রগুলির মধ্যে রয়েছে দ্য ইটালিয়ান জব, ওশেনস টুয়েলভ, কিং আর্থার, কিংডম অফ হেভেন, বিন: দ্য মুভি, ট্রান্সফরমারস, আয়রন ম্যান 2, এবং অন্যান্য অনেক বিশাল বক্স অফিস হিট।
ডি-জেনারেশন এক্স
ডি-জেনারেশন এক্স' (সংক্ষেপে ডিএক্স) হলো পেশাদারি কুস্তির স্টেবল (পরবর্তী ট্যাগ টিম) যেটি ডাব্লিউডাব্লিউই তে ১৯৯৭ থেকে ২০০০ পর্যন্ত স্টেবল হিসেবে এবং ২০০৬-২০০৭ এবং ২০০৯ সাল থেকে সক্রিয় ছিল কিন্তু শন মাইকেলস অবসর নিলে নিষ্ক্রিয় হয়ে পড়ে। এরপর বিভিন্ন সময় ডাব্লিউডাব্লিউই তে নন রেসলিং ভাবে আসতো। কিন্তু ২০১৮ সালের অক্টোবরে আট বছর পর শন মাইকেলস অবসর ভাঙ্গলে আবার ট্যাগ টিম হিসেবে সক্রিয় হয়ে উঠে। বর্তমানে তারা র ব্র্যান্ডের সাথে যুক্ত রয়েছে।
ধারণা
এই গ্রুপটির গিমিক হলো বিদ্রোহী যারা সবসময় নিয়ম ভাঙ্গে, নিজেদের খেয়াল খুশিমতো কথা বলে এবং যাকে ইচ্ছা অপমান করে। এ কারণে ডিএক্স কে ডাব্লিউডাব্লিউই এর অন্যতম বিতর্কিত গ্রুপ হিসেবে আখ্যায়িত করা হয়েছে।
ডিএক্স ছিল "এটিটিউড এরার" তিনটি প্রধান বিষয়ের একটি যেমন ছিল স্টোন কোল্ড স্টিভ অস্টিন এবং দ্য রক। ডাব্লিউডাব্লিউএফ/ই এর চেয়ারম্যান ভিন্স ম্যাকম্যান সবসময় এটি অস্বীকার করতো যে ডিএক্স ডাব্লিউসিডাব্লিউ এর এনডাব্লিউও (নিউ ওয়ার্ল্ড অর্ডার) থেকে অনুপ্রাণিত। যদিও এই দুই স্টেবলই ব্যাকস্টেজ গ্রুপ দ্য ক্লিক এর সদস্যদের সমন্বয়ে গঠিত।
ইতিহাস
ডিএক্স এর প্রথম ফিউড ছিল হার্ট ফাউন্ডেশন এর সাথে। যেটি ছিল মূলত ব্রেট হার্ট এর সাথে শন মাইকেলস এর। ডাব্লিউডাব্লিউএফ ওয়ান নাইট স্ট্যান্ড ডিএক্স মাইকেলসকে ব্রিটিশ বুলডগ কে হারাতে সাহায্য করে ডাব্লিউডাব্লিউএফ ইউরোপিয়ান চ্যাম্পিয়নশীপ জিততে। এবং টাইটেলটি জিতে মাইকেলস হয়ে যায় প্রথম গ্র্যান্ডস্ল্যাম চ্যাম্পিয়ন। অক্টোবর ১৩, ১৯৯৭ সালে মাইকেলস হান্টারের সাথে মিলে "ডি-জেনারেশন এক্স" অফিশিয়াল ভাবে তৈরি করে।
অন স্ক্রিনে ডিএক্স এবং হার্ট ফাউন্ডেশনের সদস্যদের একে অপরের বিরুদ্ধে যুদ্ধ করতে দেখা যায়। ব্রেট হার্ট এবং শন মাইকেলস এর ফিউড শেষ হয় ১৯৯৭ সার্ভাইভার সিরিজে। ম্যাচটি ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশীপ এর জন্য ছিল যেটি মন্ট্রিয়ল স্ক্রিউজব এর মাধ্যমে শেষ হয়। এতে ব্রেট হার্ট ক্ষুদ্ধ হয়ে ডাব্লিউডাব্লিউএফ ছেড়ে ডাব্লিউসিডাব্লিউ তে চুক্তিবদ্ধ হয়। এবং রিক রুডও মন্ট্রিয়ল স্ক্রিউজবের কারণে হতাশ হয় তাই সেও ডাব্লিউডাব্লিউএফ ছেড়ে ডাব্লিউসিডাব্লিউ তে ফিরে যায়।
রেসলম্যানিয়া ১৪ তে মাইকেলস তার হেভিওয়েট টাইটেল স্টোন কোল্ড স্টিভ অস্টিন এর বিপক্ষে ডিফেন্ড করে। যেটিতে অস্টিন জিতে যায়। ম্যাচ শেষে বক্সার মাইক টাইসন (যে রিংয়ের বাহিরে অথিতি এন্ফোরসার হিসেবে ছিল) মাইকেলস এর উপর টার্ন করে।
ডিএক্স আর্মি (১৯৯৮-১৯৯৯)
রেসলম্যানিয়ার পরের রাতে মাইকেলস অবসর নেয়। (কারণ ছিল আন্ডারটেকার এর সাথে একটি কফিন ম্যাচ খেলার সময় গুরুতর ইঞ্জুরি হয়। যার কারণে সে ৪ বছর রেসলিং থেকে দূরে থাকে।) এবং ডিএক্স এর দায়িত্ব নেয় হান্টার। এবং অতি সম্প্রতি ডাব্লিউসিডাব্লিউ থেকে বরখাস্ত এক্স পাক ও নতুন করে দ্য নিউ এজ আউটলস (ব্যাডেস বিলি গান এবং দ্য রোড ডগ জেসে জেমস ডিএক্সে যোগ দেয়। তারা অনেক জনপ্রিয়তা পায় এবং ফেস এর মতো পুশ পেতে থাকে। তখন তারা দ্য রক এর নেশন অফ ডমিনশন এবং ভিন্সের দ্য কর্পারেশন এর সাথে ফিউড করে। তাদের এই জনপ্রিয়তা ১৯৯৮ সাল থেকে ১৯৯৯ সালের শুরু পর্যন্ত ছিল।
এপ্রিল এবং মে এর "র ইস ওয়ার" এর এপিসোড গুলোতে ডিএক্স ডাব্লিউসিডাব্লিউ এর সাথে সরাসরি প্রতিযোগিতা শুরু করে। এপ্রিল ২৭, ১৯৯৮ সালের "র" এবং ডাব্লিউসিডাব্লিউ এর "নিট্রো" একই জায়গায় অনুষ্ঠিত হয়। নিট্রো তখন তাদের এরেনা পূর্ণ করার জন্য বিনামূল্যে টিকেট বিক্রি করতে থাকে। যার জন্য ডিএক্স সদস্যরা একটি আর্মি জিপে করে ডাব্লিউসিডাব্লিউ এর হেডকোয়ার্টারে হানা দেয়। এবং যেখানে নিট্রো অনু্ষ্ঠিত হয়েছিল সেখানে ডিএক্স এর সদস্যরা লিখে দিয়েছিল WCW Sucks এবং DX says Suck It
গ্রুপটির প্রোমো গুলো স্মরণীয় কারণ যখন তারা প্রোমো কাটতো তখন তারা তাদের প্রতিপক্ষের প্যারোডি করতো। জুলাই ৬, ১৯৯৮ সালে ডিএক্স এরকম প্রথম সেগমেন্ট করে। যেখানে ট্রিপল এইচ রক সেজে আসে (তার নাম দেয় "দ্য ক্রক) রোড ডগ সেজে আসে ডিএলও ব্রাউন (তার নাম দেয় "বিএলও ব্রাউন) বিলি গান সেজে আসে দ্য গডফাদার (নাম দেয় "দ্য গানফাদার") এক্স-পাক সেজে আসে মার্ক হেনরি (নাম দেয় "মারজিক হেনরি") এবং জেসন সেনসেশন নকল ওয়েন হার্ট সেজে আসে।
১৯৯৯ সালে ডিএক্স সদস্যরা একে অপরের উপর টার্ন করে। যখন চায়না কর্পোরেশনে যোগ দেয়। এর কয়েক সপ্তাহ পরে ট্রিপল এইচও যোগ দেয়। এবং ডিএক্স মেম্বাররা বিভিন্ন সময় নিজেরা নিজেদের উপর টার্ন করে যার ফলে ডিএক্স ভেঙ্গে যায়।
ডিএক্স এর পুনর্গঠন এবং ট্রিপল এইচ এবং শন মাইকেলস এর ফিউড (২০০২-২০০৪)
২০০২ সালে মাইকেলস এর রিটার্নের আগ পর্যন্ত ডিএক্স এর কোনো নাম শোনা যায়নি। জুলাই ২২ এর এপিসোডে শন মাইকেলস এর ৩৭ তম জন্মদিনে সে ট্রিপল এইচের সাথে রিইউনাইটি হয়। এরপরের রাতে এরিক বিশফ তাদের রিইউনাইটি কে তিরস্কার করে। এবং শন রিংয়ে আসতেই ট্রিপল এইচ তাকে 'পেডিগ্রি" দেয় এবং আরো একবার হিল হয়। যে কারণে সামারস্ল্যাম এ মাইকেলস ইন রিং রিটার্ন করে। এবং তাদের মাঝে একটি লম্বা সময়ের জন্য ফিউড শুরু হয় যেটি ব্যাড ব্লাড এ একটি হেল ইন অ্যা সেল ম্যাচে ট্রিপল এইচ এর জয়ের মধ্য দিয়ে শেষ হয়।
পুনরায় গঠন ট্যাগ টিম হিসেবে (২০০৬-২০০৭, ২০০৯-২০১০)
২০০৬ সালের জুন ১২ এর র এর এপিসোডে ট্রিপল এইচ স্পিরিট স্কোয়াড এর সাথে একটি গুয়েন্টলেট ম্যাচ খেলার সময় মাইকেলস ট্রিপল এইচ কে স্পিরিট স্কোয়াড থেকে বাচায় এবং ডিএক্স পুনরায় গঠিত হয়। জুন ২৬ এর "র" এর এপিসোডে ট্রিপল এইচ ভিন্স ম্যাকম্যান সেজে আসে এবং শন মাইকেলস শেন ম্যাকম্যান সেজে আসে।
জুলাই ৩ এর "র" এর এপিসোডে ভিন্স ডিএক্স কে এরেনা থেকে নিষিদ্ধ করে। এপিসোডের শেষে ভিন্স যখন তার লিমুসিন করে যেতে চায়। কিন্তু লিমুসিন এর ভিতরে আতশবাজি ছিল যার বিষ্ফোরণের ফলে লিমুসিন এর ছাদ উড়ে যায়। এবং ডিএক্স ভিন্সকে উইশ করে "Happy 4th of July".
তাদের ফিউড চলাকালে ডিএক্স স্পিরিট স্কোয়াডকে ভেনগিয়েন্স এবং জুলাই ১৫ এর সানডে নাইট মেইন ইভেন্ট হারায়। তারা ম্যাকম্যানদেরকেও (ভিন্স এবং শেন) সামারস্ল্যাম এ হারায়। আনফরগিভেন এ একটি হেল ইন অ্যা সেল ম্যাচে বিগ শো কে হ্যান্ডিক্যাপ ম্যাচে হারায়।
হাজিপুর (বিহার)
হাজিপুর (বিহার) (Hajipur) ভারতের বিহার রাজ্যের বৈশালী জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৬ মিটার (১৫০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে হাজিপুর (বিহার) শহরের জনসংখ্যা হল ১১৯,২৭৬ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬০%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে হাজিপুর (বিহার) এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
তথ্যসূত্র
Hajipur
মোস্তফা কামাল
right|thumb|বীর শ্রেষ্ঠ মোস্তফা কামালের স্মৃতিসৌধ right|thumb|মোস্তফা কামালের সমাধিলিপি মোহাম্মদ মোস্তফা কামাল (১৬ ডিসেম্বর ১৯৪৭ - ১৮ এপ্রিল ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। বাংলাদেশের মহান মুক্তিযুদ্ধে চরম সাহসিকতা আর অসামান্য বীরত্বের স্বীকৃতিস্বরূপ যে সাতজন বীরকে বাংলাদেশের সর্বোচ্চ সামরিক সম্মান “বীর শ্রেষ্ঠ” উপাধিতে ভূষিত করা হয় তিনি তাদের অন্যতম।
জন্ম ও শিক্ষাজীবন
মোস্তফা কামালের ছেলেবেলা তার পিতার কর্মস্থল কুমিল্লা সেনানিবাসে কেটেছে। বিদ্যালয়ের প্রাতিষ্ঠানিক পড়ালেখার চেয়ে সেনানিবাসে সেনাদের কুচকাওয়াজ, মার্চপাস্ট ইত্যাদি ভাল লাগতো। ক্রমেই তিনি সেনাবাহিনীর একজন সদস্য হবার স্বপ্ন দেখতে থাকেন এবং স্থির করেন সেনাবাহিনীতে যোগ দিবেন। ২০ বছর বয়সে হঠাৎ করেই মোস্তফা কামাল বাড়ি থেকে নিরুদ্দেশে হয়ে যান। পরে ১৯৬৮ সালে পাকিস্তানের চতুর্থ ইস্ট-বেঙ্গল রেজিমেন্টে চাকরি চূড়ান্ত হবার পরে সে তার পিতা-মাতার সন্ধান পান।
মুক্তিযুদ্ধে ভূমিকা
১৯৬৭-এর ১৬ ডিসেম্বর বাড়ী থেকে পালিয়ে গিয়ে সেনাবাহিনীতে চাকরি গ্রহণ করেন। তিনি ছিলেন চতুর্থ ইস্ট বেঙ্গল রেজিমেন্টের সৈনিক। ১৯৭১-এর প্রথম দিকে চতুর্থ ইস্ট বেঙ্গল রেজিমেন্টকে কুমিল্লা সেনানিবাস থেকে ব্রাহ্মণবাড়িয়ায় পাঠানো হয়। তখন সারাদেশে যুদ্ধের বিভৎসতা ছড়িয়ে পড়ছিলো। সেনানিবাসগুলোতে অবস্থা উত্তপ্ত হয়ে উঠে।
স্বাধীনতা যুদ্ধ শুরু হওয়ার সাথে সাথে চতুর্থ ইস্ট বেঙ্গল রেজিমেন্ট ব্রাহ্মণবাড়িয়াকে ঘিরে তিনটি প্রতিরক্ষা ঘাঁটি গড়ে তোলে এন্ডারসন খালের পাঁড়ে। আখাউড়ায় অবস্থিত চতুর্থ ইস্ট বেঙ্গল রেজিমেন্ট দক্ষিণ দিক থেকে নিরাপত্তার জন্য দরুইন গ্রামের দুই নম্বর প্লাটুনকে নির্দেশ দেয়। সিপাহী মোস্তফা কামাল ছিলেন দুই নম্বর প্লাটুনে। ভালো বক্সার হিসাবে রেজিমেন্টে তার সুনাম ছিলো। মুক্তিযুদ্ধ শুরুর কয়েকদিন পূর্বে বক্সার হিসাবে সিপাহি মোহাম্মদ মোস্তফা অবৈতনিক ল্যান্স নায়েক হিসাবে পদোন্নতি পান।
পুরস্কার ও সম্মাননা
মুক্তিযুদ্ধে অসামান্য অবদানের জন্য বাংলাদেশের সর্বোচ্চ সামরিক পদক বীর শ্রেষ্ঠ পদক দেয়া হয় মোহাম্মদ মোস্তফা কামালকে। এছাড়া তার নামে প্রতিষ্ঠিত কলেজ প্রাঙ্গণের একটি কোণে ভোলা জেলা পরিষদের তত্ত্বাবধানে বীর শ্রেষ্ঠ মোস্তফা কামাল লাইব্রেরি ও জাদুঘর নির্মাণ করা হয়। এছাড়া মোস্তফা কামালের নামানুসারে গ্রামের নাম মৌটুপীর নাম পরিবর্তন করে রাখা হয়েছে কামালনগর৷
স্মৃতিসৌধ
ব্রাহ্মণবাড়িয়ার আখাউড়ার দরুইন গ্রামে তার শাহাদাত স্থানের পাশেই এ গ্রামের জনগণ তাকে সমাহিত করেন। সেখানে একটি স্মৃতিসৌধ নির্মাণ করা হয়েছে।
নাম্বুদ্রী ব্রাহ্মণ
নাম্বুদ্রী ব্রাহ্মণগণ বিশেষত দক্ষিণ ভারতীয় মালয়ালমভাষী ব্রাহ্মণ বর্ণের অন্তর্গত৷ তাদের সিংহভাগই বর্তমানে দক্ষিণ ভারতের কেরল রাজ্যে এবং বাকীরা পার্শ্ববর্তী তামিলনাড়ুর পশ্চিমাঞ্চলে বাস করেন৷ তারা স্থানীয়ভাবে নাম্পুতিরি বা নাম্বূদিরি নামেও পরিচিত৷
১৯৫৭ খ্রিস্টাব্দে কেরালায় ভূমি সংশোধন আইন প্রযোজ্য হওয়ার আগে অবধি ঐতিহ্যবাহী সামন্ততান্ত্রিক উচ্চবর্ণের নাম্বুদ্রী ব্রাহ্মণরা মালাবার উপকূলের এক বিস্তীর্ণ অঞ্চলে নিজেদের জমিদারী ও আধিপত্য স্থাপন করেছিলেন৷ গৃৃহাভ্যন্তরীন প্রথাগুলির মধ্যে শ্রৌতসূত্র এবং অন্যান্য ধর্মীয় গোঁড়া প্রথাগুলি বংশপরম্পরায় পরিচালিত করার জন্য নাম্বুদ্রীরা বিশেষ উল্লেখযোগ্য৷ প্রখ্যাত বিশ্লেষক সিরিয়াক পুলাপিল্লির মতে নাম্বুদ্রী ব্রাহ্মণরা ধর্মসংক্রান্ত, রাজনৈতিক, সামাজিক, অর্থনৈতিক ও কেরালার কৃষ্টিগত প্রভৃতি সকলক্ষেত্রেই স্থানীয় অন্যান্য বর্ণের লোকেদের ওপর নিজেদের আধিপত্য ও প্রভাব বিস্তার করতেন৷
উৎস
শ্রীবিষ্ণুর ষষ্ঠ অবতার পরশুরামের দক্ষিণ ভারতে মালাবার অঞ্চল পুণরুদ্ধারের পর নর্মদা, কৃষ্ণা এবং কাবেরী নদীর তীরবর্তী অঞ্চল থেকে নাম্বুদ্রী ব্রাহ্মণরা দক্ষিণমুখে বসতিস্থাপন শুরু করে৷ জনশ্রুতি অনুসারে পরশুরাম তার হাত থেকে ধনুকটি রাগের বশে সমুদ্রে ছুঁড়ে ফেলে দিলে এই অঞ্চলটির সৃৃৃষ্টি হয়৷ যদিও এটা সকলেরই জানা যে, বর্তমানে সে অঞ্চলটি কেরালা নামে পরিচিত তা চের সাম্রাজ্যের মালিকানাধীন ছিলো৷ এই অঞ্চলের প্রাচীন মানবজাতির বিজ্ঞানসম্মত বিবরণ খুব একটা স্পষ্টভাবে পাওয়া যায় না৷ প্রখ্যাত নৃৃতত্ত্ববিদ হেইকি মোজার এবং পল ইয়ঙ্গার লক্ষ্য করেন যে নাম্বুদ্রী ব্রাহ্মণদের মালাবারে আগমন সম্ভবত খ্রিস্টীয় নবম শতাব্দীতে হয়েছিলো, অন্তত ঐ সময়ে শাসক রাজবংশের নথিপত্রে ব্রাহ্মণদের জমিদান সম্পর্কে লিখিত প্রমাণ এই তথ্যটিকে বিবৃৃত করে৷ ঐতিহাসিক রোমিলা থাপারের মতে, স্থানীয় শাসকগোষ্ঠী ও মহাসচিবরা তাঁদের উদ্বুদ্ধ করতেন যেন তারা শাসককুল ও রাজ্যবাসীর প্রার্থনা দেবতার কাছে বৈধতা পাওয়ার লক্ষ্যে বৈদিক রীতিতে পৌরোহিত্য করেন এবং এর বিপরীতে তারা ব্রাহ্মণদের জমি, মুদ্রা ও করদান করতেন৷ পর্যাপ্ত জমি ও অর্থ-রত্ন পাওয়ার পর তারা পুরো অঞ্চলের আর্থ-সামাজিক জীবনে ব্যপকহারে নিজেদের প্রভাব বিস্তার করতে সক্ষম হয়৷ পরবর্তীতে চের রাজবংশ ও চোল রাজবংশের মধ্যে যুদ্ধের সময়ে এই নাম্বুদ্রী ব্রাহ্মণরাই বৈদিক শিক্ষাঙ্গনও গুরুকুলগুলোকে সেনানিবাস ও শিবিরে পরিণত করে স্থানীয় রাজাদের ব্যাপক প্রভাবিত করতেন৷
প্রাচীন ইতিহাস
মালয়ালমভাষী নাম্বুদ্রী ব্রাহ্মণরা "ইল্লম" বা তাদের জন্য বরাদ্দ গৃৃহ থেকে ধীরে ধীরে শাসকগোষ্ঠীর সহায়তায় বংশ পরম্পরায় ফসলি জমির মালিকানা পাওয়া শুরু করে এবং বছরের পর বছর শতাব্দী ধরে তা অত্তরোত্তর বৃৃদ্ধি পেতে থাকে৷ বিশ্লেষক মোজার ও ইয়ঙ্গারের মতে, তারা বিস্তীর্ণ জমির ওপর অট্টালিকাসমান মন্দির নির্মান করা শুরু করে এবং সাধারণ মানুষের মধ্যে বর্ণপ্রথা ও তার নিয়মাবলী প্রচার করা শুরু করে৷ মালয়ালমের মতো একটি দক্ষিণ ভারতীয় দ্রাবিড় ভাষাতে সংস্কৃৃতের একটি বিশাল প্রভাব পড়েছিলো এই নাম্বুদ্রী ব্রাহ্মণদের প্রভাবেই৷ তারাই স্থানীয় তামিল ভাষার পশ্চিমা প্রকারের সাথে সংস্কৃৃতের মিশ্রণ ঘটিয়েছিলেন৷
মধ্যযুগীয় কালে কেরালায় নাম্বুদ্রী ব্রাহ্মণরা একপ্রকার প্রায় রাজ্যশাসনই করতেন, এটাই ছিলো তৎকালীন অন্যতম কেরালার বৈশিষ্ট্য৷ তারা সমস্ত মন্দিরের সর্বেসর্বা এবং তার পার্শ্ববর্তী গ্রামগুলির ভূস্বামী হয়ে ওঠেন৷ নাম্বুদ্রী ব্রাহ্মণদের সাথে রাজ্যের ছোটো-বড় শাসকগোষ্ঠীর বেশ সখ্য ছিলো৷ তারা "সংবন্ধম" অনুষ্ঠান পালন করতেন, যেখানে তারা কেরালার শাসকগোষ্ঠী, উচ্চবিত্ত ও সেনাবাহিনীর প্রধান ঐতিহ্যবাহী নাইয়ার উপাধিধারী উচ্চবর্ণের ক্ষত্রিয় নারীকে বিবাহ করতেন৷ এই বিবাহমিলনের ফলে জাত সন্তানরা নাম্বুদ্রী ব্রাহ্মণগোষ্ঠীর সদস্য থাকতেন না বরং তারা তাদের মাতৃকুল এবং মাতৃৃকুলের বর্ণের প্রতি অনুগত থাকতেন৷ এরকম অসবর্ণ বিবাহের মিলনের ফলে কেরালার প্রায় সকল রাজারাই নাইয়ার বলে অভিহিত হতো, যাদের জীবতাত্ত্বিক পিতা ছিলেন নাম্বুদ্রী ব্রাহ্মণরাই৷ এই ধরনের প্রথা সমাজে নাম্বুদ্রী ব্রাহ্মণদের সমাজের রাজনৈতিক ক্ষমতা ধরে রাখতে এবং ধর্মীয় ও সাংস্কৃৃতিকভাবে ব্যপক প্রভাব বিস্তার করতে অনুকূল পরিবেশ প্রদান করে৷
নাম্বুদ্রী ব্রাহ্মণদের মধ্যে পিতৃৃকুলজ বংশপরম্পরায় ও যথাযথ অগ্রজাধিকার সূত্রে জমির মালিকানা হস্তান্তর হতো৷ আবার ঐ একই পরিবারে অনুজ সদস্যরা, যারা মূলত অসবর্ণ মিলনে জন্মলাভ করেছিলেন নাইয়ার মায়ের কোলে তারা তাদের মাতুলক্রমের বর্ণব্যবস্থাগুলি মেনে চলতো৷ নাম্বুদ্রী ব্রাহ্মণ পরিবারগুলি জনসাধারণকে এভাবেই প্রভাবিত করতে সক্ষম হন৷ ঐতিহাসি ই. কে. পিল্লাই প্রত্যনুমান করেন যে ১১০০ খ্রিস্টাব্দের আশেপাশে নাম্বুদ্রীরাই ঐ অঞ্চলে আগে থেকে চলে আসা পিতৃৃতান্ত্রিক নিয়মগুলির কিয়দাংশ পরিবর্তন করে মাতৃৃকুলভিত্তিক বহুভর্তৃকত্ব রীতি চালু করেন৷ আবার সমাজবিদ রাণ্ডাল কলিন্স মনে করেন যে উভয়ই একে অপরর ওপর কিছু রীতিনীতি চাপিয়ে দেওয়ার চেষ্টা করে এবং সম্ভবত সমাজে প্রভুত্ব বিস্তারের জন্য রাজনৈতিক বিবাহ প্রতিযোগিতা, তার অনুকরণ ও বিকেন্দ্রীকরণই ছিলো এই মিশ্রসংস্কৃৃতির কারণ৷ অন্যান্য একাধিক বিদ্বজ্জনের মতে ঐ অঞ্চলে মাতৃৃকুলভিত্তিক নিয়মাবলী নাম্বুদ্রীদের আসার আগে থেকেই ছিলো এবং এর প্রমাণস্বরূপ তারা পাণ্ড্য রাজবংশের রাণীদের কথা উল্লেখ করেন৷
আধুনিক ইতিহাস
নাম্বুদ্রীরা পরিবর্তনশীল পরিবেশে স্থানীয়দের রীতিনীতি আচার আচরণকে অঙ্গীভূত করতে অস্বীকার করতো৷ অষ্টাদশ শতাব্দীর শুরুর দিক অবধি তারা তাদের পুরানোসত্ত্বার বিশুদ্ধতা বজায় রাখতে সচেষ্ট হয়৷ বিশ্লেষক সুসান বেইলির অনুমান অনুসারে ১৭২৯ খ্রিস্টাব্দ থেকে ১৭৪৮ খ্রিস্টাব্দের মধ্যে নাম্বুদ্রীদের সামাজিক গুরুত্ব হ্রাস পেতে থাকে৷ এই সময়কালে মার্তাণ্ড বর্মা দক্ষিণ কেরালাতে ত্রিবাঙ্কুর রাজ্য স্থাপনা করেন এবং তার রাজ্যে নাম্বুদ্রী ব্রাহ্মণদের বদলে পার্শ্ববর্তী তামিলনাড়ু অঞ্চল থেকে মারাঠি দেশস্থ ব্রাহ্মণদের আমন্ত্রন পাঠান৷ তিনি আরো মনে করেন যে কেরালার রাজার এই সিদ্ধান্ত নাম্বুদ্রী ব্রাহ্মণদের সাথে রাজাসহ অন্যান্য ছোটো শাসকবর্গের সম্পর্কের অবনতি ঘটায়৷ যদিও বাকীরা মনে করেন মার্তাণ্ডবর্মার প্রভাব রাজ্যে খুব স্বল্প সময়ের জন্য ছিলো এবং এই অবনতির মূল কারণ ছিলো ভারতের ব্রিটিশ ঔপনিবেশীকরণ৷ কারণ ১৮০০ খ্রিস্টাব্দের আশেপাশে কোলিন মেকৌলয় এবং জন মনরো এই সময়ে কেরালাতে শাসনভার গ্রহণ করেন৷ ব্রিটিশরা খ্রিস্টান মিশনারীদের উৎসাহ দিতেন, বিশেষ করে তারা পাশ্চাত্য শিক্ষা এবং আইন সংক্রান্ত বিষয়গুলি স্থানীয়দের বোঝাতেন ফলে ভূমি সংস্কার ও আর্থ-সামাজিক বিভিন্ন দিক থেকে কেরালায় নাম্বুদ্রী ও নাইয়ারদের প্রভাবিত করে৷ তাদের পরিবর্তিত ধর্মীয়, সামাজিক ও বিবাহের রীতিনীতার ওপরও এর প্রভাব স্পষ্ট৷ চিরাচরিত পরম্পরায় জীবনশৈলী পরিবর্তনের ধারা তাদের মধ্যেই প্রথম পরিলক্ষিত হয় এবং এর সাথে সমাজের বিভিন্ন স্তরের মানুষ নিজেদের মধ্যে পরিবর্তন আনতে শুরু করে, যার প্রকৃৃষ্ট প্রমাণ নাইয়ার বংশোদ্ভুত ঈলবা সম্প্রদায়ের মানুষ৷
বৈদিক শিক্ষা
নিম্নোক্ত বৈদিক শাখাগুলি নাম্বুদ্রীরা পালন করতেন৷
১) ঋকবেদের "শাকল" খণ্ড, ঋকবেদের একমাত্র এই সংশোধনীটিই ভারতে এখনো অবধি চালু রয়েছে৷ নাম্বুদ্রীরা শ্রৌতসূত্রের "আশ্বলায়ন" এবং "শাঙ্খায়ন" উভয় প্রকারই চর্চা করতেন৷ পরবর্তীকালে ঋকবেদের কৌষীতকি প্রথাটি তারা বর্জন করে৷
২) যজুর্বেদ থেকে শ্রৌত সূত্রের তৈত্তিরীয় শাখার "বৌধায়ন", "বাধূলা", এবং "অগ্নিবেশ্য" তারা অধ্যয়ন করতেন৷
অগ্নিচয়ন
অগ্নিচয়ন হলো একটি প্রাচীন বৈদিক অনুষ্ঠান ও শাস্ত্রিয় আচার পালন, যা বারো দিনব্যপী চলতো৷ ফ্রিট্স স্টাল এবং রবার্ট গার্ডনারের মতে এটিই ছিলো অন্যতম প্রাচীন ভারতীয় প্রথাগুলির মধ্যে একটি যা বিশুদ্ধ রূপে নাম্বুদ্রী ব্রাহ্মণরা পালন করতেন অন্তত ১৯৭৫ খ্রিস্টাব্দ পর্যন্ত তো অবশ্যই৷ এই রীতিটি ভারতের অন্যান্য অঞ্চলে মৃৃতপ্রায় ফলে সামাজিক ভাবে এই প্রথাটি কেরালা থেকেও আস্তে আস্তে লুপ্ত হতে থাকে৷ ডেভিড নাইপ লক্ষ্য করেন অঞ্চলভেদে একই ধরনের প্রথা অন্ধ্রপ্রদেশেও বহু শতাব্দী ধরে পালিত হয়ে এসেছে৷
বেশভূষা
পরম্পরাগতভাবে তারা একটি সাধারন কাপড় দিয়ে কোমোরের চারিদিক থেকে নীচ অবধি আবৃৃত রাখতেন যা স্থানীয়ভাবে তোর্তু বা তোর্তুমুণ্ডু নামে পরিচিত৷ ভ্রমনকালে তারা অতিরাক্ত একটি বস্ত্র আবৃৃত করতেন একত্রে এদুটি বস্ত্রম নামে পরিচিত৷
নাম্বুদ্রীরা তাকে ঐতিহ্যবাহী কেশস্তবক বাঁধতে কুটুমি বা শিখা ব্যবহার করতেন, যা তামিলনাড়ুর দীক্ষিতরদের অনুরূপ৷
কুটিয়াট্টম
কুটিয়াট্টম হলো একটি সংস্কৃৃতমূল যাত্রাপালার মতো উপস্থাপনা, যা মূলত কেরালাতে দেখতে পাওয়া গেলেও সারা ভারতে এর অনুষ্ঠান হয়ে থাকে৷ এই যাত্রায় ঐতিহ্যগত নাম্বুদ্রীরাই অংশগ্রহণ করে থাকেন৷
রায়হানপুর ইউনিয়ন
রায়হানপুর বাংলাদেশের বরগুনা জেলার অন্তর্গত পাথরঘাটা উপজেলার একটি ইউনিয়ন।
আয়তন
রায়হানপুর ইউনিয়নের আয়তন ৬,১১৪ একর।
প্রশাসনিক কাঠামো
রায়হানপুর ইউনিয়ন পাথরঘাটা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম পাথরঘাটা থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ। এর বর্তমান চেয়ারম্যান মোঃ মাইনুল ইসলাম।
জনসংখ্যার উপাত্ত
২০১১ সালের আদমশুমারি অনুযায়ী রায়হানপুর ইউনিয়নের মোট জনসংখ্যা ১৪,৮১০ জন। এর মধ্যে পুরুষ ৭,০১৪ জন এবং মহিলা ৭,৭৯৬ জন। মোট পরিবার ৩,৮৩৩টি।
শিক্ষা
২০১১ সালের আদমশুমারি অনুযায়ী রায়হানপুর ইউনিয়নের সাক্ষরতার হার ৫৮.৮%।
ব্রেটন উইকিপিডিয়া
ব্রিটন উইকিপিডিয়া হচ্ছে অনলাইন বিশ্বকোষ উইকিপিডিয়ার ব্রিটন ভাষার সংস্করণ। ব্রিটন উইকিপিডিয়া ২০০৪ সালে যাত্রা শুরু করে এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। ব্রিটন উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
কাশীপুর ইউনিয়ন
কাশিপুর বা কাশীপুর ইউনিয়ন নামে বাংলাদেশে মোট ৫টি ইউনিয়ন রয়েছে। যথা:
তেল আবিব জেলা
তেল আবিব জেলা (منطقة تل أبيب) হলো ইসরায়েলের ছয়টি প্রশাসনিক জেলাগুলোর মধ্যে সবচেয়ে ক্ষুদ্রতম এবং সবচেয়ে ঘনবসতিপূর্ণ যা ১.৩৫ মিলিয়ন জনসংখ্যাবিশিষ্ট জেলার মোট জনসংখ্যার ৯৮.৯% ইহুদি এবং ১.১০% আরব (০.৭% মুসলিম, ০.৪% খ্রিস্টান) ধর্মাবলম্বী।
তেল আবিব জেলার রাজধানী হলো তেল আবিব যা ইসরায়েলের দুটি বৃহত্তম শহরগুলির একটি এবং দেশের অর্থনৈতিক, ব্যবসা ও প্রযুক্তিগত রাজধানী। তেল আবিব জেলা এবং এর পার্শ্ববর্তী শহরগুলি দ্বারা তৈরি হওয়া মহানগর (মেট্রোপলিটন) অঞ্চলটির স্থানীয় নাম গ‌ুশ ডান।
দখলকৃত পশ্চিম তীর বা কোনও আন্তর্জাতিক সীমান্তের সাথে সংযক্ত না থাকা ছয়টি জেলার মধ্যে এটি একটি। তেল আবিব জেলা পশ্চিম দিকে কেন্দ্রীয় জেলা দ্বারা এবং উত্তর, পূর্ব ও দক্ষিণে ভূমধ্যসাগর দ্বারা বেষ্টিত। তেল আবিব জেলার জনসংখ্যার ঘনত্ব ৭,২৫৯/কিমি ২ । থাম্ব|রামাত গান, তেল আবিব জেলা
প্রশাসনিক উপ-অঞ্চল
থাম্ব|তেল আবিব জেলার মানচিত্র
বিশ্ব ব্যাংকের বৃত্তি
১৯৮২ সালে বিশ্ব ব্যাংকের বৃত্তি প্রোগ্রাম শুরু হয়। শিক্ষার্থীরা স্নাতক পড়াশোনার ব্যাপারে সাথে সম্পর্কিত বিষয়ে অর্থনৈতিক উন্নয়নের জন্য দেওয়া হয়। এটি একটি অত্যন্ত প্রতিযোগিতামূলক ভিত্তিতে দেওয়া হয়। বর্তমানে দুই ধরনের বৃত্তি চালু আছে:
গবেষণা নিবন্ধ তৈরি করতে। রিসার্চ গ্রান্ট একটি প্রখ্যাত বিশ্ববিদ্যালয়ে বা গবেষণা কেন্দ্রে একটি ৫ থেকে ১০ মাসের সময়সীমার জন্য বাসভবন খরচ বহন করা হয়।
থার্মোমিটার
থার্মোমিটার (উৎপত্তি গ্রিক শব্দ θερμός থেকে (thermo) মানে "তাপ" এবং meter মানে পরিমাপ করা) হল তাপমাত্রা পরিমাপক যন্ত্র, যা বিভিন্ন মূলনীতি ব্যবহার করে তাপমাত্রা পরিমাপ করে থাকে। থার্মোমিটারকে দুটি প্রধান অংশে ভাগ করা যায় যথা : তাপমাত্রা সংবেদী অংশ (যেমন পারদ থার্মোমিটারের বাল্ব) যেখানে তাপমাত্রা পরিবর্তনের সাথে কোন ভৌত পরিবর্তন সংঘটিত হয়, এবং এই ভৌত পরিবর্তনকে মানে রূপান্তর করার ব্যবস্থা (যেমন পারদ থার্মোমিটারের স্কেল)। আজকালকার থার্মোমিটারগুলোয় ইলেকট্রনিক ব্যবস্থায় ডিজিটাল ডিসপ্লে থাকে এবং কোন কোনটিতে কম্পিউটারে তথ্য প্রদানের ব্যবস্থাও থাকে।
থার্মোমিটারকে তাতে ব্যবহৃত তাপগতিবিদ্যার নিয়ম ও সংখ্যার ওপর ভিত্তি করে দুটি পৃথক দলে ভাগ করা যায়। প্রাথমিক থার্মোমিটারে ব্যবহৃত বস্তুটির বৈশিষ্ট্য সুবিদিত এবং তাপমাত্রা কোন প্রকারের অজানা রাশি ছাড়াই পরিমাপ করা সম্ভবপর হয়। এ ধরনের থার্মোমিটারের মধ্যে রয়েছে গ্যাসের অবস্থা, গ্যাসীয় পদার্থে শব্দের বেগ, তাপীয় নয়েজ বিভব অথবা রোধের মধ্য দিয়ে তড়িৎ প্রবাহ এবং কোন চুম্বক ক্ষেত্রে নির্দিষ্ট তেজস্ক্রিয় নিউক্লিয়াস থেকে গামা রশ্মি নিঃসরণের কৌণিক অ্যানিসোট্রপির সমীকরণ ব্যবহার করে প্রস্তুতকৃত থার্মোমিটার। প্রাথমিল থার্মোমিটার তুলনামূলকভাবে জটিল।
সেকেন্ডারি থার্মোমিটার তাদের ব্যবহার-সুবিধার কারণে বিপুল জনপ্রিয়। এছাড়াও, তারা প্রাথমিক থার্মোমিটারের চাইতে সুবেদী। সেকেন্ডারি থার্মোমিটারের জন্যে পরিমাপকৃত বৈশিষ্ট্য সরাসরি তাপমাত্রা মাপার জন্যে যথেষ্ট হয় না। একে প্রাথমিক থার্মোমিটারে মাপা অন্তত একটি বা কয়েকটি নির্দিষ্ট তাপমাত্রার সাথে মিলিয়ে সংশোধন (ক্যালিব্রেট) করে নিতে হয়। এ নির্দিষ্ট তাপমাত্রা, যেমন ত্রৈধ বিন্দু এবং অতিপরিবাহী রূপান্তর একই তাপমাত্রাতে ঘটে থাকে।
তাপমাত্রা
যখন একটি স্বতন্ত্র থার্মোমিটার উষ্ণতা পরিমাপ করতে সামর্থ্য হয়, তখন দুটি থার্মোমিটারের রিডিং তুলনা করা যাবে না যদি না তারা সর্বসম্মত কোন স্কেল থেকে বর্নিত হয়। আজ আমাদের কাছে তাপমাত্রার পরম থার্মোডায়নামিক স্কেল রয়েছে। আন্তর্জাতিকভাবে সর্বসম্মত তাপমাত্রা পরিমাপক স্কেলগুলো আনুমানিকভাবে এই ডিজাইনের খুবই নিকটবর্তী হয়, এবং নির্দিষ্ট পয়েন্ট ও প্রক্ষেপক থার্মোমিটার ভিত্তিক হয়। সাম্প্রতিক অফিসিয়াল তাপমাত্রার স্কেল হচ্ছে আন্তর্জাতিক তাপমাত্রার স্কেল ১৯৯০। ইহা 0.৬৫ K (-২৭২.৫ °C ; -৪৫৮.৫ ফারেনহাইট) থেকে প্রায় ১৩৫৮ K (১০৮৫ °C ; ১৯৮৫ ফারেনহাইট) পর্যন্ত বিস্তৃত।
থার্মোমিটারের রকমফের
বিভিন্ন পদার্থের তাপমাত্রার সাথে পরিবর্তিত হয় এমন নানান ধর্ম ব্যবহার করে থার্মোমিটার তৈরি করা হয়। তাপমাত্রা সেন্সর বৈজ্ঞানিক ও প্রকৌশল বিদ্যার বিভিন্ন শাখায় বহুল ব্যবহৃত।
জন বন জভি
জন ফ্রান্সিস বনজিওভি, জুনিয়র (English: John Francis Bongiovi, Jr.;জন্ম ২ মার্চ ১৯৬২), সাধারণত জন বন জভি নামে পরিচিত, একজন মার্কিন সুরকার, গীতিকার, গায়ক, রেকর্ড প্রযোজক এবং অভিনেতা। তিনি রক ব্যান্ড বন জভির প্রতিষ্ঠাতা এবং প্রধান গায়ক হিসেবে অধিক পরিচিত, যা ১৯৮৩ সালে প্রতিষ্ঠিত হয়।
প্রারম্ভিক জীবন
১৯৭৫সালে বন জভি ১৩ বছর বয়সে তার প্রথম ব্যান্ড 'Raze' এর সাথে গিটার ও পিয়ানো বাজানো সুরু করেন। ১৬ বছর বয়সে তিনি David Briyan এর সাথে দেখা করেন এবং "Atlantic City Expressway" নামে একটি ব্যান্ড গঠন করেন। ১৯৮০ সালে তিনি "The Rest" নামে আরেকটি ব্যান্ড বানান।
লাজুকতা
লাজুকতা (Shyness) (diffidence বা অসস্তিবোধ নামেও পরিচিত) হল ভীতি, স্বাচ্ছন্দ্যবোধের বা সহজতার অভাবের একটি অনুভূতি, বিশেষ করে তখন যখন কোন ব্যক্তি অন্য ব্যক্তির সন্নিকটে অবস্থান করে। এটি সাধারণত নতুন পরিবেশে অথবা অপরিচিত লোকের সামনে হয়ে থাকে। লাজুকতা সেসব লোকেদের একটি বৈশিষ্ট্য হতে পারে যাদের আত্মমর্যাদার অভাব রয়েছে। লাজুকতার অধিকতর প্রবল রূপ হল সামাজিক অস্থিরতা বা সামাজিক ভীতি।
লজ্জার প্রাথমিক সংজ্ঞাগত বৈশিষ্ট্য হল লোকে কি ভাববে এ সম্পর্কিত প্রবল কল্পিত ভয়। ফলস্বরূপ ব্যক্তিটি যা বলতে বা করতে চায় তা ভয়ে করতে পারে না পাছে সে কোন নেতিবাচক প্রতিক্রিয়া, ব্যঙ্গ সমালোচনা না পায় অথবা প্রত্যাখ্যাত না হয়। এ কারণে, অনেক সময় লাজুক ব্যক্তিগণ এর পরিবর্তে সামাজিক পরিস্থিতি এড়িয়ে চলাকেই সহজ হিসেবে বেছে নেয়।
লাজুকতার অন্যতম প্রতিকার হল সামাজিক দক্ষতার উন্নয়ন। বিদ্যালয় এবং অভিভাবকরা মনে মনে বাচ্চাদের সক্রিয় সামাজিক যোগাযোগে পূর্ণ পারঙ্গম বলে মনে করে থাকেন। লেখাপড়ার তুলনায় সামাজিক দক্ষতা প্রশিক্ষণকে তেমন কোন গুরুত্বই দেয়া হয় না, এবং এর ফলে লাজুক ছাত্ররা শ্রেণীকক্ষের কার্যক্রমে অংশগ্রহণের এবং সহপাঠীদের সাথে ভাব বিনিময়ের ক্ষমতা উন্নত করার সুযোগ পায় না। শিক্ষকেরা সামাজিক দক্ষতাসমূহের নমুনা তৈরি করতে পারেন এবং অপেক্ষাকৃত কম কড়াভাবে এবং কম ভয় দেখিয়ে তাদের প্রশ্ন ধরতে পারেন যেন তারা ক্লাসে সহজভাবে কথা বলতে পারে এবং অন্যান্য বাচ্চাদের সাথে বন্ধুত্ব গড়তে পারে।
হ্যাভিল্যান্ড মরিস
হ্যাভিল্যান্ড মরিস হলেন একজন মার্কিন চলচ্চিত্র, টেলিভিশন, এবং ব্রডওয়ে অভিনেত্রী, বর্তমানে যিনি রিয়েল এস্টেটে কাজ করেন।